零售及服務業的前線員工,一天內與很多不同的人接觸,有時突然對一些熟客產生感情,也是無可避免的事。不過,在工作期間接近心儀的客人,又會否是不智之舉呢?如果是你,你又會怎樣做?
有從事酒店業的男網民在討論區Dcard上分享,自己對一位月租的女客人有好感……「是咁的, 我做緊酒店,家庭月租式,今日返工見到有個女仔住客,第一眼落去幾有feel,仲幫手幫我移啲嘢,幾好人咁。我嗰陣其實幾想識吓佢,但又做緊嘢,怕畀人投訴。 如果下次遇到呢啲情況應該點做?或者下次再見到佢應該點做?到底返緊工、做緊嘢應唔應識女仔?」
網民的反應都非常一致,亦有些教事主如何低調地認識此女住客!
即睇網民回應:﹙按圖了解﹚
-搏炒咩?仲有唔好嘗試記低客人啲資料!
-女又溝唔到,工又無埋!
-唔好搞到人返屋企都要提心吊膽、避開你!好慘!
-扮冇事啦,始終女方會尷尬,如果又見面。
-專業少少,唔好嚇親個客。
-除非人哋主動去識你,如果唔係唔好咁做!或者你有唔使再返工呢行嘅準備……但正常同人哋打招呼可以!
-除非你係女,否則都唔好諗住返緊工嘅時候溝客!
-做酒店想識女客,真係好危,好易因咁而冇咗份工!
-呢個情況唯有等個女仔主動。樓主主動嘅話,好可能會冇咗份工。因為關乎到操守問題,不過你可以諗個方法令佢對你留低印象,例如:見到佢會點頭、講早晨 ,但係千祈千祈千祈唔好做到太出面,或搞到好creepy!如果唔係會有反效果!咁如果佢都對你有好感,或者想發展落去,應該都會問你拎contact㗎啦。
-或者直接啲、誠懇啲,問佢有無興趣你放工嗰陣一齊食餐飯,如果佢話無,咁就正常變返客人關係,唔好死纏難打。
-留張卡仔,寫有咩需要可以call台搵你個名幫手,有冇得諗?咁應該唔太主動得嚟,又畀到好感人。
-做酒店好難approach到客,除非你charm到個客要approach你,自我增值吧,做到某個高職,甚至酒店嘅金鎖匙,你就有機會選擇approach。
-酒店仲要月租式真係唔好啦!你話你做sales或者飲食,呢啲抄牌失敗,人哋最多拒絕完你,下次唔再嚟幫襯,但月租酒店日日返去都見到你,你又知佢邊間房,諗落都好唔自在!
大部分網民勸事主勿衝動
幾乎所有留言的網民都勸事主必衝動,因為酒店員工以職員身份並以私人理由為由,而接觸住客,若住客感到被騷擾,實在是太危險、太大風險!很多網民都擔心事主會因此而被辭退,賠了夫人又折兵,工作也沒了就慘了。
所以網民都認為應該先忍忍,有網民提議以低調的手法嘗試,「你可以諗個方法令佢對你留低印象,例如:見到佢會點頭、講早晨 ,但係千祈千祈千祈唔好做到太出面,或搞到好creepy!如果唔係會有反效果!咁如果佢都對你有好感,或者想發展落去,應該都會問你拎contact㗎啦。」總之要等女方做主動,才有明正言順的機會。
因為網民都嘗試代入女方的想法:「月租酒店日日返去都見到你,你又知佢邊間房,諗落都好唔自在!」所以事主實在要三思!